સંતા (બમન ઈરાની) અને બંતા (વીર દાસ)નાં મૂળભૂત નામો તો જુદાં છે, પણ આ બન્નેને એક ડૉનને પકડવા માટે સંતા-બંતાના કોડવર્ડ નામ સાથે ફિજી મોકલવામાં આવે છે એટલે એ નામો સાથે જ તે બન્ને પૉપ્યુલર બની જાય છે. સંતા-બંતા પાસે કોઈ કામ નથી અને કામ શોધવા માટે બન્ને પ્રામાણિકતાથી મહેનત કર્યા કરે છે. કામ મળે તો એ કામ બન્ને પોતાની સ્ટુપિડ જેવી ભૂલના કારણે બગાડીને બેસી જાય છે. એક દિવસ બન્નેને એક સીક્રેટ મિશન માટે પસંદ કરવામાં આવે છે અને બન્ને દેશના જાસૂસ બનીને મિશન પર કામે લાગે છે, પણ પરિસ્થિતિ એવી સર્જાય છે કે બન્નેની મૂર્ખામીના કારણે આખો ફિજી દેશ ગોટાળે ચડી જાય છે.